Downloaded from YTS.MX
Segala bahan dalam filem ini dirakam polis, media,
Official YIFY movies site: YTS.MX
atau dimuat naik ke internet.
Rakaman dan mesej peribadi diberi oleh keluarga dan rakan Shanann.
Bella, mari sini.
Hai, nama saya Shanann Watts.
Saya tinggal di Frederick, Colorado.
Ucap, "Hai, CeCe." Ucap, "Hai, Bells."
Hai, Bells.
Mari ucap, "Hai."
Hai.
Lagi…
Jangan lupakan Dieter. Tengok Dieter.
Ayah akan berhenti kalau kamu sengaja jatuh.
Setelah saya dan Chris berkahwin,
kami pindah ke sini setelah jatuh cinta dengan tempat ini.
Colorado amat indah.
Kami bina kehidupan di sini.
Chris dapat kerja yang hebat.
Mereka hormati dia. Tempat kerja itu bagus.
Kami suka tinggal di sini.
Hari ini, saya buat biskut Itali.
Mesti hati-hati sebab CeCe alah kepada ramuan kesukaan kami
seperti pistasio dan walnut.
Dia akan cuci pinggan.
Saya.
Saya memasak, dia mengemas.
- Kemudian, saya makan. - Nampak?
Hebat.
Kami akan kembali dengan CeCe dan Bella nanti.
Kami akan buat sorakan, "Ayuh, Steelers!"
Sebab mereka suka.
Sorak, "Ayuh, Steelers!"
Baiklah.
Jumpa lagi nanti.
DOKUMENTARI NETFLIX ASLI
13 OGOS
SATU PANGGILAN TIDAK DIJAWAB
DUA PANGGILAN TIDAK BERJAWAB
Cuma nak bertanya khabar.
Macam mana dengan janji temu awak?
Saya terlalu risau. Saya akan ke rumah awak.
Saya Nickole. Saya telefon kerana risaukan rakan saya.
Saya turunkan dia di rumahnya 2:00 pagi semalam.
Hingga pagi ini, tiada khabar daripadanya.
Saya ke rumahnya. Keretanya ada.
Dia tak buka pintu dan tak jawab telefon.
Dia tak balas mesej.
Mereka ada dua anak perempuan. Tiga dan empat tahun.
Rumahnya sunyi sepi.
Siapa namanya?
Shanann Watts.
Kami akan hantar pegawai segera.
Anda dinasihatkan supaya tidak cuba memasuki rumah.
- Apa khabar? - Hai.
- Awak Nickole? - Ya.
Jadi, apa isunya?
Saya dan kawan saya ke percutian kerja hujung minggu lepas.
- Okey. - Saya hantar dia pulang 2:00 pagi ini.
Sebelum pulang, dia runsing sampai kena dipaksa makan dan minum.
Shanann, awak di rumah?
Dia ada janji temu doktor 9:00 pagi ini.
Dia tak datang.
Okey, tak jawab telefon. Suaminya dalam perjalanan ke sini.
Ya.
Awak tak boleh masuk ke rumah tanpa tanda-tanda…
Ya, tanpa sebab munasabah, saya perlukan kebenaran untuk masuk.
Mungkin nenek dan datuk ambil mereka.
Ada banyak kemungkinan. Tertinggal telefon, telefon mati.
Apa khabar? Ada nampak jiran kamu hari ini?
Tidak? Okey.
Kenapa? Apa berlaku?
Kami sedang cuba hubungi dia.
Dia mungkin tak sihat.
Mereka cuma risau.
Sandi, ada kod untuk buka garaj dari luar?
Apa kodnya?
Ini ibu bapanya.
Frank, apa kod untuk buka garaj?
Rumah Shanann. Polis datang.
Saya tak boleh masuk, tapi jika mereka benarkan awak…
Saya perlukan kebenaran tuan rumah untuk masuk.
Apa berlaku?
Dia tuan rumah.
Chris kata Shanann di rumah kawannya.
- Rumah siapa? Ada nombor telefon? - Rumah siapa?
Dia tak cakap.
Shanann, awak di rumah? Ini polis. Jika ada orang di rumah, munculkan diri.
- Nicky. - Ya, saya di sini.
- Ya, jangan letak. - Okey.
- Hai, Scott. - Hai.
Ini satu-satunya kenderaannya?
- Satu-satunya yang… - Yang dia pandu? Okey.
Boleh kita masuk?
Dia boleh.
Terpulang kepada dia. Ini rumah dia.
Nicky, saya benarkan awak masuk ke rumah anak saya.
Boleh saya masuk, Chris?
- Okey. - Baiklah.
- Awak boleh masuk. - Okey.
Saya periksa rumah dengan kebenaran.
Dah periksa di atas? Dia tiada?
Saya nak pastikan dia tak pengsan. Dia ada diabetes?
- Tak, tapi gula darahnya rendah. - Saya akan tanya.
Ibu bapanya tinggal jauh?
Di hujung negara, Carolina Utara.
Jadi, itu mustahil.
Selimut anak-anak dah tiada.
Mereka takkan tidur tanpa selimut mereka.
Okey.
Ada apa-apa lagi barang hilang yang biasanya dibawa bercuti?
- Telefonnya. - Telefonnya ada?
- Dia bekerja? - Ya, bekerja dari rumah.
- Dari rumah? - Ini penting untuk kerjanya.
Apabila dihidupkan, pasti banyak notifikasi masuk.
- Percayalah. - Chris kata begitu.
- Ia dimatikan? - Ya.
Ada 131, 18, 19.
Ke mana awak bawa anak-anak?
Apa yang pertama?
Dah mula.
Awak tak apa-apa? Cakaplah
Tolong telefon saya
Saya dalam perjalanan pulang. Tolong ada di rumah
Apa pekerjaannya?
Dia buat jualan untuk syarikat Thrive.
Awak di mana?
- Ini dompetnya? - Ya. Ubat-ubatannya ada?
Dia makan…
Ubat-ubatannya ada.
Macam mana dengan rumah bergerak?
HARI PENYAKIT LUPUS SEDUNIA! #LUPUS #RAHMAT
Hai, semua.
Saya tunggu beberapa orang lagi masuk.
Saya nak ceritakan kisah saya.
Saya pernah jadi seseorang yang kurang keyakinan diri.
Saya pernah berkahwin, lalui perceraian yang teruk,
dan hubungan itu memberi kesan buruk kepada saya.
Ia buat saya hilang keyakinan. Hilang segalanya.
Tapi, saya tak berputus asa.
Matlamat saya ialah beli rumah.
Saya bukan daripada keluarga kaya. Kami sentiasa bekerja keras.
Jadi, saya bekerja keras.
Saya bina rumah pertama ketika berusia 25 tahun.
Saya rasa itu pencapaian terbesar
kerana saya lakukan sendiri.
Ia hasil kerja keras saya.
Dulu saya cergas, tapi, sepuluh tahun lalu,
rambut saya mula gugur.
Saya rasa seperti sentiasa tak sihat.
Saya rasa teruk.
Kemudian, saya didapati menghidap lupus, penyakit autoimun.
Saya lalui era gelap dalam hidup hinggalah bertemu Chris.
Saya bersyukur ditemukan dengan lelaki paling baik.
Dia tak pernah pengsan atau sawan?
Tak, tapi pernah suatu masa dulu.
Dia pernah kemalangan. Saya rasa itu puncanya.
Tapi dia ambil Imitrex untuk migrain.
Sejak bulan lepas, dia ambil banyak Imitrex.
Tapi itu sebab dia di Carolina Utara yang udaranya lembap.
Dia duduk enam minggu di sana. Kami pulang…
Isnin atau Selasa, kemudian dia terbang ke Arizona pagi Jumaat lepas.
Dia pulang semalam, sekitar pukul 2:00 pagi.
Penerbangan lewat. Berlepas pukul 11:00, tiba pukul 2:00.
Okey.
Saya keluar bekerja pagi ini sekitar 5:15, 5:30.
- Apa pekerjaan awak? - Minyak dan gas, Anadarko.
- Apa jawatan awak? - Operator.
Cincin perkahwinannya?
Ada di atas meja di tepi katil.
Tiada nota di tepi cincin perkahwinan itu?
Tiada.
Ketika itu saya tak mencari kekasih.
Tiba-tiba, saya dapat permintaan menjadi rakan.
Saya terima, tanpa niat nak bertemu.
Dia cuma seperti kawan Facebook lain.
Tapi, di Facebook, ada kemungkinan akan bertemu.
Semasa kenal Chris, saya tolak dia setiap hari.
Dia hadiri kolonoskopi saya.
Saya dera dia. Saya tolak dia.
Tapi, dia tak putus asa.
Dia tak putus asa sebab dia ditakdirkan untuk saya.
Dia yang terbaik untuk anak saya.
Mereka saling mencintai.
Semoga kamu dirahmati.
Saya sayang kamu berdua. Kamu macam pinang dibelah dua.
Sudah seumur hidup dia mencari lelaki yang baik.
Bagi saya, awak yang terbaik.
Saya sayang kamu berdua.
Kini, kami ada dua anak. Kami tinggal di Colorado.
Dia yang terindah dalam hidup saya.
Jangan makan Turtle!
Dia tangkap Turtle!
Aneh.
Saya buntu.
Patutkah saya cari di jalan yang selalu dia lalui?
- Di mana? - Maksud saya,
susuri jalan dia hantar anak ke sekolah.
Kenalan saya ramai di sana. Kristen tinggal di sana.
Hanya itu jalan yang dia akan ambil.
- Dia selalu ke rumah mereka? - Jarang, tapi…
Jiran di sana kata dia ada kamera yang menghadap jalan.
Ini sentiasa terpasang?
- Ya? - Rakam?
- Ya, jika ada pergerakan… - Okey, kesan pergerakan.
Apa-apa pergerakan.
Contohnya, kereta lalu di sini.
Ini dia pada pukul 5:17.
Saya selalu letak di tepi supaya mudah untuk bawa masuk barang.
Lebih mudah daripada angkut peralatan saya ke luar.
Kalau ada pergerakan, tentu dah dirakam.
- Ya. - Pernah ada orang datang
curi barang di garaj.
- Jadi, saya letak kereta… - Saya suruh letak di situ.
Saya pernah nampak orang cuba cungkil dengan pemutar skru.
- Di sana. - Ya, tapi tiada rakaman.
- Itu saja? - Itu saja.
Dia juga hamil, tuan.
- Berapa lama? - Empat belas, 15 minggu.
Ini cara Chris dapat tahu.
KITA BERJAYA LAGI
Kita berjaya lagi.
Saya suka baju awak.
- Betul? - Betul.
Hebat.
Merah jambu bermakna…
- Itu cuma penanda. - Ya.
Merah jambu bermaksud perempuan?
Saya tak tahu.
- Cuma penanda ujian. - Hebat.
Nampaknya, apabila kita mahu, kita akan dapat.
Wah.
Nak tahu?
Nak tahu, Cece?
Ada bayi dalam perut ibu.
Perut. Bayi.
Dalam perut ibu, sayang.
Dalam perut saya.
Chris mahu lelaki. Kalau lelaki, tentu dia gembira.
Kami buat imbasan ultrabunyi pertama sekitar pukul 3:15 tadi.
Saya agak gementar.
Saya sentiasa tertanya-tanya ada satu, dua atau tiga?
Bella, ada berapa bayi dalam perut ibu?
Lima.
Ramainya.
Saya rasa amat bersyukur.
PERISTIWA KAHIDUPAN
Saya diberitahu saya tak boleh dapat anak.
Itu CeCe, Bella?
Cakap, "CeCe."
Tapi saya dah ada dua anak yang comel dan cergas.
Dia nampak terkejut.
Ucap, "Hai."
CeCe cepat membesar.
Bella baru cukup besar untuk ada kehendak sendiri.
Dia nak jadi…
Elsa, setelah dewasa.
- Terima kasih kerana datang. - Terima kasih.
- Harap ada berita. - Ya.
Boleh saya…
Awak balik dulu. Saya nak cakap dengan dia sekejap.
- Dia tak macam biasa. - Tak?
Dia tak pernah resah.
Dia bergoyang ke kiri dan ke kanan. Kalau awak tengok…
Dia tak pernah masuk atau keluarkan barang dari garaj.
Baiklah.
Tanyalah orang. Biasanya, dia pendiam.
Dia tak banyak cakap, tapi tadi dia asyik bercakap.
Buat saya rasa syak.
Ya, tapi bayangkan awak dalam situasi dia.
Saya setuju.
Sesiapa pun akan gementar dan buntu.
Semua kawan-kawan awak ada anak-anak sebaya?
- Susah? - Sangat susah.
Saya dah minta tolong semua kawan.
Nikki lebih kenal mereka sebab dia wanita dan…
Itu saja yang kami boleh fikir. Itu saja rakan yang boleh tolong.
- Awak nak kad saya? - Boleh juga.
Nombor itu boleh dihubungi bila-bila masa.
- Okey. - Tinggalkan nombor awak.
- Ada pegawai akan hubungi awak. - Terima kasih.
Terima kasih.
Saya sangat risau. Dia hilang. Dia tak pernah begini.
Ini tak patut berlaku. Saya jadi buntu.
Saya risau mereka tak selamat.
14 OGOS
HARI KEHILANGAN PERTAMA
HARI KEHILANGAN KEDUA
Ini Pegawai Goodman, Jabatan Polis Frederick.
Ya, ini Chris Watts.
Kami perlukan maklumat anak dan isteri awak
untuk keluarkan notis.
Bella. Awak tahu tinggi, berat, warna rambut dan warna matanya?
Tingginya 42 inci.
Okey.
Beratnya 40 paun.
Rambutnya berwarna perang gelap, begitu juga mata.
Ada sebarang parut, tanda atau tatu?
Tiada.
Okey, Celeste pula.
Tingginya 37 inci.
Berat 37 paun, rambut perang muda.
- Mata? - Hazel.
Hazel.
Tiada parut, tanda atau tatu?
- Tiada. - Okey.
Shanann ada sebarang parut, tanda atau tatu?
Dia ada parut pada dahi yang cuma timbul sekali-sekala
akibat kemalangan kereta lama dulu, tapi tiada tatu.
Kalau dengar apa-apa, segera beritahu kami.
Kalau ada petunjuk, beritahu kami.
- Okey, terima kasih, tuan. - Baiklah.
Terima kasih.
Hai, Pegawai Wendt dari Jabatan Polis Frederick.
- Kami tinggalkan risalah di pintu awak. - Ya.
- Pernah nampak dia? - Tuhanku. Pernah nampak di Facebook.
Facebook, okey.
- Dia tinggal di sekitar sini? - Ya.
Saya akan tengok-tengok.
Ada perkara luar biasa berlaku sekitar tiga hari lalu?
Kenderaan, bunyi atau cahaya yang aneh?
Ada trak lalu di sini semalam.
Saya fikir, itu punca awak datang semalam.
- Mungkin ada orang mengadu… - Okey.
- Saya tak pernah nampak. - Trak jenis apa?
Berwarna kelabu keluli.
- Saya tak tahu modelnya… - Okey.
…atau tahun, tapi lewat petang.
Ayahnya ada trak besar berwarna kelabu.
- Tapi trak ini lebih kecil. - Okey.
Chris, kami minta semua orang keluar dari rumah.
Kami tak mahu anjing-anjing keliru dengan bau.
Awak boleh tinggalkan kamera di situ.
Saya akan bawa keluar. Saya tak nak mengganggu.
Sebab bau saya…
Ada tingkat atas. Semua bilik di tingkat atas.
Mungkin saya kolot, tapi
tempat ini terlalu kemas untuk dikatakan normal.
Ia terlalu bersih.
- Beri nama penuh awak. - Saya Chris Watts. W-A-T-T-S.
Awak rasa dia lari?
Sekarang, saya tak nak buat sebarang andaian.
Saya harap dia selamat bersama anak-anak.
Mungkin dia lari? Saya pun tak tahu.
Tapi jika ada orang culik dia, tolong pulangkan mereka sekarang.
Ini mungkin soalan sukar, tapi…
kamu ada bertengkar sebelum dia pergi?
Bukan bertengkar. Kami berbual secara emosional.
Saya tak mahu ulas. Saya cuma mahu mereka pulang.
Polis tiada banyak maklumat sekarang.
Kami dapati kejiranan tempat tinggal Shanann Watts
bersama dua anaknya ini
ialah tempat terakhir mereka bertiga dilihat.
- Awak nak ini ditutup? - Mungkin.
- Ada permintaan? - Saya tak kisah.
Baiklah, kita mulakan.
Ini sukar dibincangkan.
Awak kata ada perbualan berat
tentang perkahwinan kamu?
Boleh awak ceritakan perbualan itu?
Saya beritahu dia perasaan saya,
hubungan kami sejak enam minggu lalu,
kerana dia di Carolina Utara dan saya baru minggu lepas ke sana.
Tapi, apabila berjauhan, kita dapat selami…
Bagi saya cara terbaik untuk selami diri masing-masing
- ialah dengan berjauhan. - Saya setuju.
Semasa bersama, kami tak dapat rasa kehangatan dalam hubungan.
Ia klise, tapi kehangatan itu sememangnya sudah tiada.
Sebab itu saya amat emosional ketika itu.
Okey. Emosional bagi awak juga?
- Ya, saya menangis. - Ya.
Berdasarkan perbualan itu, boleh awak cari kaitan
antara perasaan tegang antara kamu
dan kehilangannya bersama anak-anak?
Saya rasa seolah-olah saya puncanya.
Adakah saya punca dia pergi?
Mungkin dia duduk dan fikir, "Patutkah saya duduk di sini?
Jika dia tak cintai saya, mungkin saya patut pergi."
TUJUH MINGGU LALU
PERCUTIAN KE CAROLINA UTARA 2018 BERMULA!
CeCe!
Mari. Ke sini.
Nak tengok pesawat?
Bella, CeCe, ayah dan saya akan ke Carolina Utara selama enam minggu.
Kami akan luangkan masa dengan keluarga
dan kawan-kawan dan berseronok.
Chris akan datang hujung Julai nanti.
Suatu hari nanti, Chris boleh bercuti lama dengan kami.
Kita nak terbang.
CAROLINA UTARA
Siapa itu?
Hai!
Hai, nenek.
Hati-hati. Oh, Tuhan.
Selamat hari jadi
IBU SHANANN
Selamat hari jadi, nenek!
Dan lagi…
Selamat hari jadi!
Bagus!
Hai.
- Helo. - Awak Nickole?
Kami baru nak keluar.
Ejen Greg Zettner dari Biro Siasatan Colorado.
Okey.
Saya difahamkan awak dan Shanann berkawan baik.
Ya, kami rapat. Anak-anak kami sebaya.
Shanann pernah ceritakan tentang hubungan mereka?
Saya rasa pada minggu kedua atau ketiga
dia di Carolina Utara,
dia bertengkar dengan ibu Chris.
Puncanya, dia ke rumah ibu Chris untuk melawat
dan neneknya, namanya Cindy…
Cindy beli aiskrim yang dipenuhi ramuan yang cetuskan alahan CeCe.
Shanann larang Cindy beri kepada Cece kerana dia tak boleh makan.
Tolong beritahu ayah awak awak tak suka
mak awak bahayakan anak awak hari ini.
Saya akan telefon dia.
Ini tak boleh dibiarkan sebab membahayakan anak-anak.
Saya akan selesaikan.
Saya tahu Shanann dan ibunya, Cindy, bertengkar lagi.
Ini berpunca daripada Cindy. CeCe ada alahan makanan.
Apabila Shanann masuk ke ruang tamu, dia memekik kepada Cindy.
Katanya, Cindy cuba bunuh anaknya yang ada alahan makanan.
Cindy kata dia tak tahu.
Cakap, "Hai, semua."
Mereka bertengkar
lalu Cindy halau Shanann keluar.
HARI JADI KETIGA CELESTE DI NC
Matikan lampu.
Mereka bertengkar, lalu Shanann balik ke rumah ibu bapanya.
Setahu saya, dia tak balik berjumpa ibu bapa mertuanya.
Tapi, mereka raikan hari lahir CeCe sementara di sana.
Ibu bapa mentuanya tak hadiri parti itu.
Selamat hari jadi
Selamat hari jadi, CeCe
Selamat hari jadi
Macam mana parti CeCe
Seronok. Mentua tak datang
Saya tak nak berjumpa mereka lagi
Ibu saya pernah makan aiskrim yang CeCe tak boleh makan.
Disebabkan itu, Shanann kata,
"Mereka tak boleh datang lagi
kalau nak bawa benda itu ke sini." Itu puncanya.
Saya terluka. Saya nak ibu bapa saya tengok cucu mereka.
- "Monyet nakal." - Monyet, lompat di atas katil!
Sejak kecil hingga sekolah tinggi, jika orang lukakan perasaan saya,
saya tak cakap sebab saya jenis yang tak suka konflik.
Saya hidup untuk orang lain, hingga baru-baru ini.
Sekarang, saya hidup untuk diri sendiri, keluarga dan anak-anak.
Awak rasa…
Shanann dan anak-anak keluar atau dibawa pergi?
Awalnya, saya fikir dia di rumah orang
- untuk bertenang. - Bertenang.
Ya, tapi hari ini, melihat begitu banyak kereta,
maksud saya kereta polis, berita dan unit K-9,
saya rasa ada orang culik dia.
- Okey. - Tapi, kalau ada orang culik dia,
tentu orang itu dia kenal,
sebab tiada sebarang tanda pergelutan atau pecah rumah.
Ia buat saya risau.
LIMA MINGGU LALU
MEMANGGIL CHRIS…
TIDAK DAPAT DIHUBUNGI
Saya tak perasan panggilan FaceTime awak. Maaf kerana tak jawab.
Saya minta maaf banyak-banyak. FaceTime itu masuk ke telefon kerja saya.
Tak payah kata "tak perasan".
Apabila bangun nanti, tolong telefon anak-anak.
Awak tak pernah telefon sekali pun
sejak kami di sini.
Saya akan FaceTime B&C setiap kali bangun tidur.
Saya minta maaf. Saya rasa bersalah. Tolong sabar.
Awak fikir awak rindu kami.
Tapi tidak.
Saya rindukan awak! Sangat rindu!
Dia mesej saya dan kata ada masalah. Dia tak tahu silapnya
atau punca Chris begitu. Dia fikir mentuanya punca semua ini.
Chris cuma pernah begini ketika mereka baru berkahwin.
- Saya akan cintakan awak. - Saya akan cintakan awak.
- Dan sentiasa bersama awak. - Dan sentiasa bersama awak.
- Selagi kita hidup. - Selagi kita hidup.
Puncanya, ibu bapa Chris tak hadiri majlis perkahwinan mereka.
Ibu bapa Chris tak suka Shanann?
Ya, mereka tak suka Shanann.
Chris, cium isteri awak.
- Puncanya? - Dia suka mengarah, tapi itu bagus.
Saya selalu usik dia. Saya kata, "Awak suka mengarah."
Tapi dia jenis yang galakkan kita buat benda baik, beri motivasi,
bukannya mengarah yang menjengkelkan.
Mak saya tak rasa dia cukup baik.
Jadi, apa berlaku semasa majlis perkahwinan itu?
Ibu saya.
Kakak saya juga. Mereka tak sukakan dia.
Mereka rasa Shanann rampas saya daripada mereka
dan bawa saya ke Colorado.
Saya yang dominan dalam hubungan ini.
Dia sangat baik hati.
Dia sangat tenang.
Saya yang tegas dalam hubungan kami.
Santa datang tapi anak-anak takut.
Santa, di mana telefon awak?
- Di garaj. - Saya nak.
Saya lebih sabar dengan budak daripada orang dewasa.
Termasuklah suami saya.
Dia sangat baik. Dia sabar dengan saya.
Duduk, Santa.
Saya panggil anak-anak.
- Awak Santa? - Ya.
Di mana telefon?
- Di atas kereta awak di garaj. - Saya nak guna untuk ambil gambar.
Saya kena ambil telefon. Susah jadi ibu tunggal.
Saya nak ambil telefon untuk ambil gambar. Tunggu.
…pintu garaj.
Suami saya genius.
Dia tak dengar.
Ada sesiapa yang awak rasa rapat dengan isteri awak?
Kalau ada, bermakna dia rahsiakan
sebab saya tak pernah syak pun.
Tiada seorang lelaki pun? Atau perempuan?
Kalau ada pun, saya tak pernah syak.
Kalau ada pun…
saya takkan…
Saya tak tahu.
- Sekarang, tentang awak. - Okey.
Saya nampak gambar awak beberapa tahun lalu dan awak sekarang.
- Okey. - Badan awak semakin sasa.
Biasanya, itu tanda lelaki mula curang atau mahu curang.
- Ceritakan. - Saya tak curang kepada isteri saya.
- Saya turun dari 245 paun… - Dari 245 paun?
- Dulu saya 245 paun. - Awak nampak hebat.
Terima kasih. Sekarang, saya 185, 180 paun.
Saya rasa ada gadis yang beri awak motivasi?
Tak, saya tak pernah curang kepada isteri saya.
Okey, awak tahu kami kena siasat perkara ini.
- Awak tahu. - Ya.
Okey.
- Boleh ambil ujian poligraf? - Boleh.
Okey.
Nama saya Chris Watts.
Saya bentangkan tentang kemerosotan dan pemulihan hubungan.
Dalam hubungan, tanya diri sendiri tiga soalan.
"Adakah saya mahu hubungan ini diteruskan?"
"Adakah saya ada kewajipan moral untuk kekalkan hubungan ini?"
Atau, "Adakah perlu untuk saya kekal dalam hubungan ini?"
Kadang-kadang, keperluan itu anak-anak.
Kadang-kadang, apabila ada anak,
dan hubungan kita merosot,
anak boleh bantu memulihkannya.
Apabila seseorang tak setia kepada pasangan,
masing-masing sedar hubungan itu tak dapat dikekalkan.
Mungkin kita berkenalan dengan kawan di tempat kerja
atau berkawan dengan orang baru…
kita fikir hubungan baru itu lebih berpotensi.
Andarko, ini Luke.
Hai, Luke, ini Ejen Lee dari Biro Siasatan Colorado.
Awak penyelia Chris?
Ya, saya penyelianya.
Awak tahu sama ada dia ada teman wanita
atau dia fikir isterinya ada teman lelaki?
Dia tak pernah kata apa-apa yang buat saya fikir begitu.
Dia tak pernah kata seperti itu tentang dia atau isterinya.
Baiklah. Boleh jelaskan kepada saya pagi Isnin ini?
Di mana dia ditugaskan?
Dia bertugas di Cervi Ranch.
- Cervi? - Ya.
- Okey. - Ada beberapa telaga di sana.
Dia dan pekerja lain seharian di sana.
Ada apa-apa tentangnya yang merisaukan awak?
Tiada, selain perkara yang dia lalui sekarang.
15 OGOS
HARI KEHILANGAN KEDUA
HARI KEHILANGAN KETIGA
Silakan duduk, Chris.
- Duduk di atas ini? - Ya.
Saya akan jelaskan. Awak tak perlu risau.
Ia takkan renjat awak.
Saya tak pernah buat.
Ya, ramai orang tak pernah ambil ujian poligraf.
Ini bukan sesuatu yang normal.
Mulakan dengan bercerita dari awal.
Bayangkan awak bercakap dengan kawan
yang tak tahu kejadian ini.
Sampaikan semua butiran.
Saya kejutkan dia selepas saya bersiap. Kami bercakap
tentang jual rumah dan bercerai.
Dia ada tuduh awak?
Biasalah, wanita. Dia tanya, "Ada orang lain?"
Saya kata, "Tiada orang lain. Saya yang mahu semua ini.
Tiada sesiapa cuba ambil saya daripada awak.
Ini datang daripada saya sendiri."
Okey. Saya nak awak yakin
awak tiada kaitan dengan kehilangan ini.
Kami akan siasat hari ini.
Saya harap awak tahu
jika awak ada kaitan dengan kehilangan mereka,
awak amat bodoh kerana ambil ujian poligraf hari ini.
- Ya. - Betul? Itu amat bodoh.
Awak tak patut datang dan duduk di kerusi itu
jika awak ada kaitan dengan kehilangan Shanann dan anak-anak awak.
Kami nak edarkan risalah orang hilang.
Baik.
Kalau nampak atau kenal mereka,
atau ada kamera di rumah yang dapat rakam apa-apa…
- Teruk. - Ya.
- Dia masih di kawasan ini? - Kami tak tahu.
Saya tiada maklumat tentang itu.
Ini risalah mencari wanita dan anaknya. Awak kenal dia?
Ada nombor telefon di bawah.
Telefon kami kalau ada maklumat.
Polis menyelongkar pekan kecil yang diselubungi misteri besar.
Kehilangan wanita hamil dari Frederick dan dua anaknya
menggemparkan negara.
Kita dapat lihat usaha polis Frederick
untuk memastikan kisah Shanann dihebahkan.
Mereka akan cari hingga ke lubang cacing.
Tiada satu kemungkinan pun akan ditolak.
Jiran-jiran ketakutan. Mereka mahu jawapan.
Tetapi hingga kini, cuma ada persoalan.
Saya risau. Shanann, jika awak dengar
atau awak ada di luar sana, tolong hubungi seseorang.
Sekarang, cuma ada seorang di sini
yang tahu kebenarannya. Lima minit lagi, kita akan sama-sama tahu.
Itu kelebihannya.
Saya akan kongsikan dengan mereka.
- Okey? - Okey.
Ujian akan bermula. Jangan bergerak.
Berkenaan kehilangan Shanann, awak berniat nak jawab
- semua soalan dengan jujur? - Ya.
- Nama pertama awak Christopher? - Ya.
Awak punca kehilangan Shanann secara fizikal?
Tidak.
Awak bohong tentang kali terakhir melihat Shanann?
Tidak.
Awak perlu bernafas secara normal. Ia terlalu berkecamuk.
Maaf.
- Tak mengapa. - Kadang-kadang, saya rasa
saya tak cukup nafas, seperti…
- Saya tak mahu seperti itu. - Ya.
Sebelum 2018, awak pernah memarahi orang yang awak sayang?
Ya. Tidak.
- Awak tahu lokasi Shanann sekarang? - Tak.
Awak punca kehilangan Shanann secara fizikal?
Tak.
Awak bohong tentang kali terakhir melihat Shanann?
Tidak.
Apa yang awak rasa? Sama saja?
Saya rasa sama saja.
Bagus.
- Susah untuk relaks. - Saya faham.
PERCUTIAN KE CAROLINA UTARA 2018 BERMULA!
Kepada yang menonton, saya di Carolina Utara.
Kejar Pak Cik Frankie!
Kejar dia!
Shanann dan anak-anak ke Carolina Utara untuk berjumpa keluarga saya
dan keluarganya juga.
Mereka lama tak berjumpa cucu.
Saya di sini bekerja dan bersenam
dan jaga rumah.
- Boleh ibu tengok, CeCe? - CeCe, beri Bella satu.
CeCe, ibu nak tengok katak itu.
Ini yang dikatakan bertepuk sebelah tangan.
Saya tak boleh balik begini.
Tolong beri kerjasama.
Tak perlu rasa begitu.
Saya cintakan awak, si cantik!
Saya cintakan awak juga. Bukan hanya sebab semalam
Saya tunggu awak balas sepanjang malam.
Serius!
Sudah lapan tahun kita bersama
Dia takkan tembak.
Dia kata, "Awak menyalak ke arah saya?"
Ayahlah wira saya
Dia bantu saya membesar dengan sihat
Dia bacakan saya buku
Dia ikat tali kasut saya
Ayahlah wira saya dalam segalanya
Penerbangan saya 31 Julai.
Saya terbang ke sana seminggu, supaya boleh pulang bersama mereka.
Di atas pesawat. Sayang awak.
Beritahu saya sebelum turuni eskalator supaya saya boleh rakam anak-anak.
Ayah!
CAROLINA UTARA
Jangan berlari.
- Kamu datang dengan apa? - Peluk saya.
- Sekarang, ayah boleh peluk kamu. - Ayah.
Mari, anak-anak ayah.
- Ayah! - Hei.
Ayah naik pesawat.
- Ya. - Ya.
- Ayah naik kapal terbang? - Ya.
Betul?
Ya.
PANTAI MYRTLE CAROLINA UTARA
Hai, semua. Ini kali pertama mereka ke pantai.
Mari. Berjalan di atas pasir.
Tengok.
Suka pasir, CeCe?
Ya? Nak dekat dengan pengawal pantai?
Belum, Bella.
CeCe, mari.
Bella, ke sini dulu. Mari kita cari tempat duduk.
Jangan!
Dia cium saya sekali sejak tiba.
Di lapangan terbang tadi saya yang cium dia.
Tak sentuh, peluk atau apa-apa.
Saya rasa nak menangis.
Beritahulah dia
Dia kata tiada apa-apa
Lima minggu berjauhan tapi langsung tak sentuh saya
Saya nak menangis
Pusingkan dia ke sini. Saya nak ambil gambar.
Pusingkan dia ke sini.
Bagus, B!
Cece, biar datuk pegang kamu.
Baiklah, CeCe.
Anak dah tidur. Saya mandi (ertinya saya mahu seks dan dia tahu)
tapi dia sibuk berlatih tekan tubi
tanpa cakap apa-apa dan tak tiduri saya.
Saya menangis dalam hati.
Dia tak pernah begini. 5.5 minggu tanpa seks.
Melainkan dia dapat daripada orang lain
Dia tiada orang lain jangan fikir begitu
Katanya tiada apa-apa dan ini tiada kaitan dengan kami.
Tapi dia tak pernah
mengelak saya begini.
Saya bawa Graham untuk ulas keputusan ujian awak.
Jelas bahawa awak tak jujur dalam ujian itu.
Saya rasa awak sendiri tahu. Awak tak lulus ujian poligraf.
- Okey. - Sekarang, kita kena bincang
perkara yang sebenarnya berlaku dan saya rasa awak dah sedia.
Saya tak menipu semasa ujian itu. Sumpah.
- Chris. - Saya tak…
Cukup.
- Cukup. - Saya…
Bertenang, tarik nafas panjang.
Saya nak awak tarik nafas panjang sekarang.
Ada sebab awak rasa sakit perut.
Apabila kita pendam sesuatu, kita akan rasa sakit.
Sejak awak melangkah masuk, saya boleh nampak di wajah awak
yang awak sebenarnya mahu ceritakan segalanya.
Saya hargai itu, kerana
awak duduk di kerusi itu walaupun tahu takkan lulus.
Awak tahu saya akan tahu,
tapi awak teruskan, kerana awak tahu akhirnya awak boleh kata,
"Sebenarnya, saya nak luahkan saja.
Saya memang nak beritahu."
Kami tak duduk di sini untuk berteka-teki dengan awak.
Kami nak tahu cerita sebenar.
Boleh awak ceritakan dari awal?
Saya dah ceritakan semuanya. Saya tak menipu.
Saya tak tahu berapa banyak saya boleh beritahu awak sekarang.
- Saya tak… - Chris, itu bukan pilihannya sekarang.
Awak tak lulus ujian poligraf. Kami tahu awak bohong.
Jadi, itu bukan soalnya sekarang. Soalnya,
apa berlaku kepada Shanann…
Bella dan Celeste?
Itu soalnya sekarang.
- Okey. - Okey? Kita cakap tentang itu.
CeCe, awak buat saya semakin sedih sebab saya rindu Pak Cik Frankie.
Saya rindukan dia.
Boleh kita lawat Frankie?
Kenapa, sayang?
Saya rindu Pak Cik Frankie.
Kamu rindu Pak Cik Frankie?
Ya.
Kita nak ke mana?
Ke lapangan terbang!
Bukan di situ, Bella. Salah.
Kelakar.
Pusingkan beg kamu. Begini. Kamu kena angkat.
Saya sayang Dieter.
Sesuatu berubah sejak lima minggu lalu
Betul
Sekurang-kurangnya dia kata dia mahu perbaiki hubungan
Saya amat keliru
Apa yang dia buat?
Dia sedang mandi
Saya baru keluar. Saya sangat ghairah. Dia banyak bercakap di dalam kereta tadi
Saya pasti walaupun dia benci saya. Seks tetap seks.
Jangan pakai baju. Lakukan saja!
Okey dia dah keluar. Sayang awak. Doakan saya dapat seks malam ini
Sayang awak semoga berjaya
Dia menolak.
Sudah sejam saya menangis. Masih tersedu-sedan.
Saya masuk dan kejutkan dia dan tanya dia tidur dengan siapa.
Dia nafikan semuanya dan kata bukan sekarang.
Ini bukan kerana "kurang komunikasi"
Kenapa dengan dia?
Ibu bapanya
Sebab ibu bapanya?
Itu saja yang berlaku bulan ini
Hari ini 15 Ogos 2018. Menemu bual Nichol Kessinger.
Ramai yang terlibat dalam kes ini. Kami akan teruskan hingga selesai.
Dia tak tahu saya bercakap dengan kamu. Tiada sesiapa tahu.
Saya rasa dia sangat baik.
Saya risaukan isteri dan anaknya.
Kami hargai sebarang petunjuk.
Saya kenal Chris di tempat kerja, sekitar awal Jun.
Dia beritahu saya dia ada dua anak perempuan.
Dia juga kata dia dalam proses bercerai dengan isterinya.
Itu cara ia bermula.
Okey. Hubungan kamu jadi lebih daripada kawan?
Ya.
Awak sangat seksi.
Terima kasih kerana temankan saya di sini, Christopher.
Saya amat seronok. Awak amat bermakna buat saya.
Saya gembira awak seronok. Saya tak cukup nafas.
Satu perkara yang saya nak kamu tahu,
saya dapat tahu isterinya hamil 15 minggu.
Saya tak tahu sebelum ini. Saya dapat tahu melalui media.
Saya risau kerana wanita ini dan anak-anaknya gagal ditemui.
Itu tak patut berlaku. Saya takut dan risaukan mereka.
Masa untuk bercakap benar, Chris.
Tolong jangan tangguhkan lagi.
Saya tak tangguhkan apa-apa.
Saya nak mereka pulang.
Tapi awak tahu mereka takkan pulang. Awak tahu.
Entahlah, saya harap mereka akan pulang.
- Tapi awak tahu mereka takkan pulang. - Saya harap mereka pulang.
Kami tak faham.
Kenapa ada dua Chris?
Kita kena bincang tentang itu.
Saya curang.
Saya tahu.
Selama lima minggu itu, saya bersama wanita lain.
Dia baik. Dia tahu saya dah berkahwin.
Sebab itu kami ada masalah itu.
Saya kata kami akan…
Kami akan berpisah setelah saya temui jalan.
Saya tak sangka akan jadi begitu. Saya jatuh cinta pandang pertama dan…
Saya tak sangka akan jadi begitu.
Saya tak bangga dengan ini. Shanann tuduh saya, tapi saya nafikan.
Saya tak lukakan dia. Saya curang. Saya lukakan dia secara emosi.
Ini cabaran kami.
Kami tahu tentang Nikki jadi kami tak tanya tentang dia dalam poligraf.
Saya tak rasa dia buat apa-apa untuk cederakan sesiapa.
- Dia boleh dikecualikan. - Okey.
- Kembali kepada isteri dan anak awak. - Okey.
- Ini anak-anak awak. - Anak-anak saya.
Awak tak menangis langsung.
Jangan fikir saya tak sayangkan anak atau isteri saya.
Jelaskan. Awak menangis bersama isteri kerana nak bercerai.
Ya.
Tapi awak tak menangis kehilangan dua anak kecil?
Saya harap mereka masih ada di mana-mana.
Tapi mereka tiada sekarang.
Awak tak bacakan cerita untuk mereka di waktu malam.
- Ya. - Awak tak beri mereka snek tengah malam.
- Saya amat sayangkan mereka. - Tunjukkan.
- Shanann buat apa-apa kepada mereka? - Tak, saya tak tahu.
- Saya serius. - Saya tak tahu.
Awak patut tahu sebab mereka tak keluar dari rumah.
- Saya rasa… - Shanann buat apa-apa kepada mereka?
Kemudian awak fikir awak perlu buat sesuatu kepada Shanann?
Perempuan kadang-kadang gila.
Boleh saya cakap dengan ayah saya?
Boleh. Nak dia datang ke sini?
Tak, saya tak boleh cakap dengan ayah. Dia akan terbang rentas negara.
Saya tak boleh…
Kalau kami bawa ayah awak ke sini, boleh awak beritahu dia?
Boleh saya cakap dengan dia di luar sana?
Sudah 5-6 jam saya di sini.
Boleh. Dia berhak dapat jawapan.
Dia kawan baik awak.
Chris, kami akan beri awak selama mana yang awak perlu, okey?
- Okey. - Boleh tinggalkan kami di sini?
- Boleh. - Boleh.
BAPA CHRIS
- Ayah takkan beritahu sesiapa. - Saya tahu.
Apa berlaku sebenarnya?
Saya gagal ujian poligraf.
Saya gagal.
- Gagal? - Ya, sebab…
Terlalu banyak emosi?
Ia tak adil.
Mereka takkan lepaskan saya.
- Ada sebab mereka tak lepaskan? - Itu yang didebatkan.
Mereka tahu saya curang.
Mereka tahu.
Saya dah mengaku.
Ada apa-apa kamu nak beritahu ayah? Tentang apa-apa kejadian
atau andaian kamu?
Semasa…
kami berbincang pagi itu…
kami sangat emosional dan…
saya beritahu dia saya nak bercerai.
- Saya tak nak lindungi dia. - Apa?
Saya tak nak lindungi dia.
Kamu tak nak lindungi dia?
Saya tak tahu cara nak cakap.
Kamu tahu apa berlaku?
Apa?
- Dia cederakan mereka? - Ya.
Jadi, saya terpaksa bunuh dia.
Apa?
- Saya cederakan dia. - Kamu cederakan dia?
Dia cederakan anak-anak?
Cakap, Chris. Apa berlaku?
Dia…
- Dia… - Apa?
- Dia lemaskan mereka. - Dia lemaskan mereka?
Atau cekik mereka?
Dia bunuh mereka?
Mereka biru.
Kedua-duanya? Dia cekik mereka hingga mati?
Saya panik lalu buat yang sama kepadanya.
Oh, Tuhan.
Dia bunuh CeCe dan Bella. Cekik hingga mati?
Kamu pula panik lalu cekik dia.
Saya hilang pedoman. Saya tak pernah…
Oh, Tuhan. Anakku.
Saya bersiaran langsung dari luar rumah
Chris Watts dan Shanann Watts. Anda boleh nampak di belakang,
polis sedang memproses bahan bukti di dalam rumah.
Mereka akan ambil anjing itu.
- Saya cuba tangkap dulu. - Ya.
Polis cuba menunda trak yang diletak beberapa rumah dari situ.
Kami tak tahu kaitannya dengan rumah itu tapi ia tetap ditunda.
Mereka baru keluar membawa anjing keluarga itu di dalam sangkar.
Polis masuk membawa beg bahan bukti.
- Apa? - Beritahu mereka.
Awak okey? Awak pasti?
Awak dah buat perkara paling sukar. Sekarang, beritahu kami lokasi mereka.
Kami boleh selamatkan mereka daripada kesejukan.
Mereka dah tiada. Mereka takkan kembali.
Di mana mereka?
Mereka di lokasi pertama saya pergi hari itu.
Awak letak di mana? Chris, itu sangat penting.
- Saya buntu. - Cakap, di mana budak-budak itu?
Saya faham.
Saya buntu. Saya terlalu takut.
Saya faham.
Boleh tunjukkan?
Apa akan berlaku?
Kami akan bantu mereka keluar dari sana.
Chris, mereka dah tiada, tapi mereka tetap anak awak.
- Awak tetap ayah mereka. - Awak tak nak mereka di situ.
Saya tak nak mereka di situ.
Awak tak nak orang lain jumpa mereka. Percayalah.
Boleh beri kami masa untuk aturkan beberapa perkara?
Ronnie, awak nak temankan dia di sini?
Masalahnya, saya tak tahu mereka percaya atau tidak.
- Mereka ditanam? - Shanann ditanam.
Anak-anak kamu?
Itu yang saya risaukan. Mereka di dalam tangki minyak.
Saya buntu.
Tuhan, ampunkan aku.
Saya rasa itu gambar Cervi 319?
Awak kenal itu? Itu apa?
Itu Cervi 319.
Okey.
Di mana…
Shanann dan budak-budak itu?
Bila gambar ini diambil?
- Hari ini. - Oh, hari ini?
Shanann di sini.
Baiklah, itu Shanann. Di mana budak-budak itu?
Di sini.
Di dalam tangki?
Ada penutup di atas tangki 20 kaki ini.
Ada cadar ditemui di sini.
Itu dari mana?
Cadar yang membalut Shanann.
Awak tak kisah orang awam tahu Shanann bunuh anak-anaknya?
Saya tak cederakan anak-anak.
Awak tak kisah orang awam tahu Shanann…
Ya, sebab saya tak cederakan anak-anak.
Nampak seperti…
awak jumpa kehidupan baru.
Cara untuk mulakan hidup baru adalah hapuskan yang lama.
Saya rasa awak bunuh anak-anak awak sebelum ibu mereka pulang.
- Kemudian, bunuh Shanann. - Tidak.
Ia tak masuk akal. Ia tak logik.
Jadi, sama ada awak memang kejam…
"Saya nak teman wanita yang muda dan seksi.
Jadi saya akan bunuh semua orang."
…atau ada perkara lain.
Saya rasa kita dah hampir temui kebenaran tapi bukan keseluruhan.
- Jika awak tak kejam… - Saya tak kejam.
Saya tak…
bunuh anak-anak saya.
Okey.
TIGA HARI SEBELUM PEMBUNUHAN
Pada 10 Ogos, Shanann terbang ke Arizona bersama Nickole.
Saya jaga anak-anak dari Jumaat, Sabtu dan Ahad.
- Berapa lama awak kenal Shanann? - Tiga hingga empat tahun.
Ada perjumpaan hujung minggu lepas?
Ada latihan di Arizona
anjuran beberapa pemimpin tertinggi syarikat.
Okey.
Jadi, awak jemput dia dari rumahnya.
- Dia tunggu di anjung. - Okey.
Kami memandu ke lapangan terbang.
- Ingat waktu awak jemput dia? - Sekitar 4:30.
Pagi? Okey.
Saya rindu dan cintakan awak. Saya tak sangka kita dapat anak lelaki!
Saya amat teruja dan gembira.
Terima kasih kerana benarkan saya peluk awak pagi ini. Saya bahagia.
Surat awak di atas kaunter.
Chris yang kusayangi!
Saya rindu hendak peluk awak!
Saya rindu hendak lihat awak ketawa dan bermain dengan anak-anak.
Saya rindu melihat awak. Saya rindu bau awak.
Saya akan berbaik dengan ibu awak.
Saya akan sentiasa perjuangkan perkahwinan kita dan awak!
Sentiasa dan selamanya. Sentiasa mencintai, Shanann
PEKAN FREDERICK KHIDMAT MASYARAKAT
Chris, tolong berdiri.
Berdiri menghadap dinding.
Angkat tangan.
10 minit lalu, kami mengesahkan suami Shanann
dan bapa kepada dua anaknya, Chris Watts, telah mengaku.
Ada jiran yang masih di luar. Keadaan cukup tegang.
Mereka sedih dengan berita ini jika benar itu yang berlaku.
Encik, tolong ke sini.
Berdiri menghadap palang ini. Awak ada bawa apa-apa?
HARI KETIGA
HARI KEEMPAT
Kami telah temui
mayat yang kami pasti mayat Shanann Watts.
Kami ada sebab munasabah untuk percaya kami tahu lokasi
mayat anak-anak itu dan kerja-kerja pemerolehan sedang dijalankan.
Ini penamat terburuk yang pernah kita bayangkan.
Terima kasih kerana hadiri majlis penghormatan cahaya lilin
dan mendoakan mereka. Saya amat hargainya.
Terus doakan keluarga kami.
DUA HARI SEBELUM PEMBUNUHAN
Selamat pagi, sayang! Anak-anak dah bangun?
Selamat pagi. Mereka tonton kartun di atas katil
Awak dah cakap dengan Bella kita dapat anak lelaki?
Belum.
Katanya, apabila bayi itu lahir, dia anggap itu perempuan.
Saya sayang dia
Awak cakap tentang…
anak-anak dan dia ada anak sendiri
dan itu buat awak tak selesa,
sebab awak nak bina keluarga sendiri.
Bantu saya faham. Betulkah kata-kata saya tadi?
Saya rasa saya tak pernah kata begitu kepadanya.
Itu yang saya nak tahu. Awak pernah kata kepada dia…
- Tak pernah. - …yang anak-anaknya satu isu?
- Atau isterinya satu isu? - Tak pernah!
Saya sama terkejut seperti seluruh dunia.
Semuanya.
Dia amat banyak menipu. Apabila saya fikir semula
itu semua pembohongan. Saya sangka isterinya lari.
"Biar dia lari. Dia akan balik sehari lagi.
Dia akan bertenang dan balik."
Saya suruh dia tunggu. Dia yakinkan saya isterinya marah.
Baiklah, seterusnya.
Kamu bertemu di rumah awak? Kamu ke restoran?
Kamu ke mana-mana tempat?
Dia ke rumah saya Sabtu lepas dan kami ke…
Apa nama bar yang kami selalu kunjung itu? The Lazy Dog.
Dia upah pengasuh malam itu.
Chris kata dia tonton perlawanan Rockies pada malam Ahad.
Mereka upah pengasuh.
Kemudian, dia semak penyata bank dan Chris keluar makan.
Itu tak pelik tapi jumlahnya sekitar 60 dolar.
- Ingat tempatnya? - The Lazy Dog di Westminster.
- Restoran bar dan gril… - Banyak dimakan jika cecah 65 dolar.
Ya, itulah yang kami bincangkan.
Kemudian, dia letak telefon dan kami balik.
Dia marah dan kata, "Dia beli apa?"
Saya kata, mungkin makanan. Dia tengok menu.
Dia kata dia makan salmon dan minum bir. Itu baru 30 dolar.
Di mana 40 dolar lagi?
Jadi, dia semak penyata bank mereka
untuk cari caj lain.
Kami ke rumah saya sekejap. Kemudian, dia kena balik.
Awak ingat waktu dia pergi?
Saya rasa sekitar 10:00 malam.
Dia ada mesej saya setelah sampai ke rumahnya.
Saya balas, "Cepatnya."
Dia kata dia sempat singgah di stesen minyak untuk keluarkan wang
untuk bayar upah pengasuh.
Dia tak pulang sampai 10:30. Shanann rasa itu pelik
sebab melebihi waktu makan malam.
Dia tahu apabila Chris pulang
sebab sistem keselamatan mereka beritahu jika pintu dibuka.
Lelaki dari Colorado yang dituduh membunuh isteri hamil dan dua anak mereka
akan kembali ke mahkamah hari ini,
tapi dalam sebuah afidavit, dia tidak mengaku membunuh anaknya.
Saya harap dia cukup berani hari ini
untuk ceritakan semua yang berlaku.
Saya yakin adik saya takkan cederakan anak-anaknya.
Dia sayangkan anak-anaknya lebih daripada segalanya.
Chris Watts dapati dia boleh dipenjara seumur hidup
tanpa kemungkinan parol atau mati.
Ramai bertanya bila hukuman mati akan diputuskan.
Ia takkan diputuskan walaupun beberapa minggu lagi.
Banyak diperkatakan dalam berpuluh-puluh kumpulan Facebook
dan puluhan ribu pengikut kumpulan tersebut.
Semuanya mengulas setiap interaksi pasangan ini.
Saya tak tahu sama ada dia sayangkan Bella dan CeCe.
Cara dia besarkan anaknya mencurigakan.
Orang yang narsisis di sini ialah Shanann.
Saya rasa dia punca Chris hilang sabar.
- Tak mungkin. - Betul.
Awak tak tahu perkara yang berlaku di sebaliknya.
- Dia buat Chris gila. - Awak salahkan mangsa?
Dia memang menjengkelkan.
Ada orang percaya Chris tak bersalah.
Pencetus teori konspirasi itu guna media sosial
untuk serang keluarga Shanann.
Bapa Shanann, Frank Rzucek, kata anak dan dua cucunya
diejek,
dihina, difitnah dan diperolok dengan cara yang amat kejam.
Tolong berhenti. Teruskan hidup. Jangan ganggu hidup kami.
SEHARI SEBELUM PEMBUNUHAN
Satu, dua, tiga, empat. Ayah!
Lima!
Enam.
Dia tak pernah bergaduh dengan saya. Dia ikut saja.
Dia tahu saya ada cara sendiri,
tapi saya tak sangka itu mencabar egonya.
Shanann telefon Chris semasa di lapangan terbang.
Dia minta saya jaga barangnya sebab dia nak telefon Chris.
Dia pulang tak sampai lima minit.
Saya tanya sama ada dia okey. Dia kata tidak.
Katanya, "Saya jarang bercakap dengannya hujung minggu ini
tapi dia sibuk bersenam.
Dia mula bersenam sebaik saja saya telefon.
Jadi, saya biarkan!"
Saya pernah rendahkan dia di depan ibu bapanya tanpa sedar.
Saya kata dia perlu jadi lelaki dan lindungi keluarga.
Awak isteri yang baik. Awak tak salah. Awak pertahankan keluarga.
Dia pun tahu. Dia sanggup membunuh demi awak
Terima kasih kerana jaga anak sementara saya belajar dan bekerja.
Saya hargainya!
Sama-sama!
Awak nak makan sayur apa untuk makan malam esok?
Brokoli atau kacang hijau.
Okey, saya akan beli di Costco esok.
Nak apa-apa lagi selain salad dan bayam
Itu saja. Pesawat dah berlepas?
Akhirnya dah naiki pesawat dan baru berlepas.
Syukurlah. Semoga selamat!
Sayang awak
Maaf, saya tertidur di atas sofa. Saya akan lewat
Saya turunkan dia sekitar jam 1:45.
Kemudian, saya pulang dan tak cakap dengan dia lagi malam itu.
DUA BULAN SELEPAS PEMBUNUHAN
TIGA BULAN SELEPAS PEMBUNUHAN
6 NOVEMBER 2018 MAHKAMAH WELD COUNTY
Selamat petang, semua.
Untuk yang tak hadiri mahkamah hari ini,
saya mahu ringkaskan syarat prosiding
People lawan Christopher Watts petang ini.
En. Watts mengaku bersalah ke atas sembilan kesalahan termasuk:
membunuh darjah pertama dengan pertimbangan ke atas Shanann Watts,
membunuh darjah pertama ke atas Bella Watts,
membunuh darjah pertama ke atas Celeste Watts,
penamatan kehamilan secara haram melibatkan Nico Watts
dan tiga kali mengendalikan mayat manusia secara haram.
Kerana mengaku bersalah, dia tak dikenakan hukuman mati.
Sandi cakap dengan pilu kepada saya.
"Dia pilih untuk ambil nyawa mereka.
Saya tak mahu pilih untuk ambil nyawanya."
18 FEBRUARI 2019
Perkara terakhir kami bincangkan ialah lokasi anak-anak itu.
Tapi kami tak sempat berbual panjang.
Dia pulang sekitar jam 2:00.
Saya rasa dia dah tahu.
Perkara yang saya buat malam Ahad itu cetuskan semuanya.
Keluar dengan orang lain menggunakan kad bank kami.
Saya tak cuba sembunyikan pun.
Saya rasa dia naik ke katil.
Dia mula belai saya dan kami lakukan seks.
Apabila saya bangun pagi itu,
saya beritahu dia
saya rasa hubungan ini takkan berpanjangan.
Dia tanya, "Apa berlaku semalam?"
Dia kata, "Saya tahu ada orang lain."
Saya tak boleh kata, "Ya, ada orang lain."
Kemudian, katanya, "Awak takkan berjumpa anak-anak lagi.
Awak takkan berjumpa mereka lagi. Lepaskan saya."
Kalau saya tak kenal Nikki, adakah saya rasa hubungan kami teruk?
Mungkin tidak.
Bila awak sedar?
Saya kata saya dah tak cintainya. Kemudian, ia berlaku.
Apa berlaku?
Dia suruh saya lepaskan dia, tapi saya peluk dia.
Saya tak rasa itu perlu.
Seolah-olah ia dah tertanam dalam fikiran saya.
Saya akan lakukannya pagi itu.
Saya tak dapat kawal diri. Kenapa saya tak boleh lepaskan dia?
Apa dia buat?
Dia tak melawan.
Kemudian, Bella masuk ke bilik.
Apa katanya?
"Kenapa dengan ibu?"
Dia bawa selimut merah jambunya.
Di mana Shanann ketika itu?
Di atas katil, tertiarap.
Saya balut Shanann dengan cadar dan bawa dia turun.
Saya bawa trak ke depan.
Jadi, awak letak Shanann di dalam trak
kemudian awak nak letak dua anak awak di dalam trak?
Duduk di belakang, di dalam cadar.
- Shanann pun di belakang? - Di atas lantai.
Apa mereka kata tentang Shanann di lantai?
"Ibu tak apa-apa?"
Apa awak beritahu mereka?
"Ibu akan okey."
Semasa saya memandu ke sana,
Mereka duduk diam, seperti tidur
atau saling bersandar.
Saya sedang bayangkan perjalanan itu.
Ambil masa 45 minit hingga sejam untuk ke sana.
Waktu itu…
Tak bolehkah saya…
selamatkan nyawa anak-anak saya?
Tak bolehkah saya buat sesuatu? Kenapa saya buat begitu? Saya tak tahu.
Seumur hidup, saya cuma mahu jadi seorang bapa,
dan ada anak yang sayangkan saya. Itu saja.
Itu semua tak masuk akal.
Jadi, apa berlaku setelah awak tiba?
CeCe yang pertama.
Saya tutup kepalanya dengan selimut.
Dia melawan?
Saya rasa begitu.
Apa berlaku kepada Bella? Ceritakan.
Dia kata, "Apa berlaku kepada CeCe?"
Setiap kali saya tutup mata, saya nampak dia kata, "Ayah, jangan."
Saya dengar setiap hari.
Selepas buang mayat mereka, dia buat beberapa panggilan.
Satu kepada sekolah untuk tarik balik pendaftaran mereka.
Dia hubungi ejen hartanah untuk jual rumahnya.
Kemudian, dia mesej teman wanitanya tentang masa depan mereka.
Namun semua ini tidak memberitahu puncanya.
Jika dia gembira
dan mahu permulaan baru, bercerai.
Tak perlu hapuskan keluarga dan buang macam sampah.
Kenapa Nico, Celeste, Bella dan Shanann
perlu kehilangan nyawa agar dia dapat capai kehendaknya?
Yang Arif, Sandi Rzucek mahu bercakap.
Terima kasih kerana beri ruang ini.
Kami sayangkan awak macam anak sendiri. Kami percayakan awak.
Isteri awak yang setia percayakan awak.
Anak awak sayang dan percayakan awak.
Anak awak, Bella Marie, menyanyi sebuah lagu dengan bangga.
Saya tak tahu sama ada awak pernah tonton, tapi tajuknya, "Ayah Wira Saya."
Saya tak tahu…
siapa beri awak hak untuk ambil nyawa mereka.
Tapi saya tahu…
Tuhan dan malaikatnya ada di sana…
ketika itu untuk bawa mereka ke syurga.
Terima kasih, Yang Arif.
Kenalkan diri awak untuk rakaman.
Saya Cindy Watts.
Saya masih tak faham punca tragedi ini berlaku.
Mungkin ada yang tak faham betapa sukarnya untuk saya
duduk dalam situasi ini dan kata betapa sedihnya saya.
Walaupun kami tak dapat bayangkan punca seperti ini berlaku,
kami sayangkan kamu,
dan kami maafkan kamu, anak kami.
En. Watts, awak berhak buat kenyataan jika awak mahu.
Awak mahu buat kenyataan?
Tidak.
In mungkin kes paling tidak berperikemanusiaan
dan kejam yang pernah saya hadapi
antara ribuan kes yang pernah saya lihat.
Hukuman maksimum mesti diberikan
agar tidak memandang remeh kesalahan yang serius ini.
Para penolong syerif, sila tahan defendan
dan penjarakan dia seumur hidup di Jabatan Pembetulan.
Mahkamah cukup dramatik hari ini
apabila lelaki dari Colorado menerima tiga hukuman penjara seumur hidup
kerana membunuh isterinya yang hamil dan dua anak
dalam kes yang menggemparkan negara.
Anak saya, walaupun hamil, seorang yang akan melawan.
Saya yakin dia lakukannya ketika anak saya tidur
sebab dia akan cedera jika anak saya tak tidur.
Perkara yang pasti sekarang
ialah dia gagal memburukkan Shanann
dan penipuannya itu telah terbongkar.
Imej buruk itu tetap jatuh kepadanya.
Hai, Stacy, saya Nickole, saya tanya kerana risaukan kawan saya.
- Hai, Scott. - Hai.
Selimut anak-anak dah tiada.
- Telefonnya di sini. - Ini penting untuk kerjanya.
Tolong telefon saya
Saya dalam perjalanan pulang. Tolong ada di rumah.
Awak di mana?
Cincin perkahwinannya?
Dia tak macam biasa.
Tak?
Dia juga hamil, tuan.
Shanann, Bella, Celeste, jika kamu dengar, pulanglah.
Saya mahu tengok kamu semua. Rumah ini tak lengkap tanpa kamu.
Saya dah buat segalanya
dengan seluruh jiwa dan raga untuk tambah baik hidup keluarga saya
dan penuhi keperluan keluarga saya.
Kamu berdua lucu. Okey, ke sekolah.
Saya suka sekolah.
Disebabkan masalah kesihatan saya, disebabkan saya sakit,
saya terima dia.
Dia cuma kenal saya di waktu itu,
di waktu saya paling teruk,
dan dia terima saya.
Esok belum pasti. Tiada apa-apa yang pasti dalam hidup.
Oh, Tuhan!
Tapi kami dianugerahkan anak-anak dan kegembiraan.
- Mak sayangkan kamu. - Peluk adik!
Nak peluk adik?
Ia amat gila, tapi saya sayangkan mereka.
Di Amerika tiga wanita dibunuh pasangan atau bekas pasangan setiap hari.
Lebih ramai lelaki membunuh anak dan pasangan berbanding wanita.
Jenayah tersebut sentiasa
dirancang.
PENGHARGAAN BUAT KELUARGA RZUCEK
Terjemahan sari kata oleh Nuri